CELEX: 32016R0312
Language: hu
Date: 2016-03-04 00:00:00
Title: A Bizottság (EU) 2016/312 végrehajtási rendelete (2016. március 4.) a 37/2010/EU rendeletnek a tilvalozin anyag tekintetében történő módosításáról (EGT-vonatkozású szöveg)

5.3.2016   
            
            
               HU
            
            
               Az Európai Unió Hivatalos Lapja
            
            
               L 60/3
            
         A BIZOTTSÁG (EU) 2016/312 VÉGREHAJTÁSI RENDELETE
   (2016. március 4.)
   a 37/2010/EU rendeletnek a tilvalozin anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 14. cikkére, összefüggésben 17. cikkével,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:
   
               (1)
            
            
               A Bizottság tudomására jutott, hogy a 2015/1492/EU bizottsági végrehajtási rendelettel (2) módosított 37/2010/EU bizottsági rendelet (3) mellékletében a „tilvazolin” hatóanyag tekintetében a jelző maradékanyag „tilvazolint” hibásan tüntették fel a sertésfélék jelző maradékanyagaként.
            
         
               (2)
            
            
               A 37/2010/EU rendelet mellékletét helyesbíteni kell annak feltüntetése érdekében, hogy a sertésfélék, valamint a baromfik bőre, zsírja és mája vonatkozásában a „Tilvalozin és 3-O-acetil-tilozin összege” a jelző maradékanyag és a „tilvalozin” jelző maradékanyag csak a baromfitojásra vonatkozik.
            
         
               (3)
            
            
               E rendeletet visszamenőleges hatállyal kell alkalmazni az (EU) 2015/1492 végrehajtási rendelet alkalmazása kezdetének időpontjától, mivel a sertésfélékre vonatkozó jelző maradékanyag helytelenül került feltüntetésre, ezért helyesbíteni kell. Következésképpen e rendeletnek a lehető leghamarabb hatályba kell lépnie.
            
         
               (4)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 37/2010/EU rendelet mellékletének 1. táblázatában a tilvalozin anyagra vonatkozó bejegyzés helyébe a következő szöveg lép:
   
      
                  „Tilvalozin
               
               
                  Tilvalozin és 3-O-acetil-tilozin összege
               
               
                  Sertésfélék
               
               
                  50 μg/kg
               
               
                  Izom
               
               
                  NINCS ADAT
               
               
                  Fertőzések elleni hatóanyagok/Antibiotikumok”
               
            
                  50 μg/kg
               
               
                  Bőr és zsír
               
            
                  50 μg/kg
               
               
                  Máj
               
            
                  50 μg/kg
               
               
                  Vese
               
            
                  Baromfi
               
               
                  50 μg/kg
               
               
                  Bőr és zsír
               
            
                  50 μg/kg
               
               
                  Máj
               
            
                  Tilvalozin
               
               
                  Baromfi
               
               
                  200 μg/kg
               
               
                  Tojás
               
            
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2015. november 3-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. március 4-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 152., 2009.6.16., 11. o.
   
   
      (2)  A Bizottság 2015. szeptember 3-i (EU) 2015/1492 végrehajtási rendelete a 37/2010/EU rendeletnek a tilvalozin anyag tekintetében történő módosításáról (HL L 231., 2015.9.4., 10. o.).
   
      (3)  A Bizottság 2009. december 22-i 37/2010/EU rendelete a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20., 1. o.).